CELEX: 32010R1033
Language: hu
Date: 2010-11-15 00:00:00
Title: A Bizottság 1033/2010/EU rendelete ( 2010. november 15. ) az 1505/2006/EK tanácsi rendeletnek a juh- és kecskefélék azonosításával és nyilvántartásával kapcsolatosan végrehajtandó ellenőrzések eredményeiről szóló éves tagállami jelentések tekintetében történő módosításáról  EGT-vonatkozású szöveg

16.11.2010   
            
            
               HU
            
            
               Az Európai Unió Hivatalos Lapja
            
            
               L 298/5
            
         A BIZOTTSÁG 1033/2010/EU RENDELETE
   (2010. november 15.)
   az 1505/2006/EK tanácsi rendeletnek a juh- és kecskefélék azonosításával és nyilvántartásával kapcsolatosan végrehajtandó ellenőrzések eredményeiről szóló éves tagállami jelentések tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a juh- és kecskefélék azonosítási és nyilvántartási rendszerének létrehozásáról, valamint az 1782/2003/EK rendelet, továbbá a 92/102/EGK és a 64/432/EGK irányelv módosításáról szóló, 2003. december 17-i 21/2004/EK tanácsi rendeletre (1) és különösen annak 10. cikke (1) bekezdésének első albekezdésére és második albekezdésének a) pontjára,
   mivel:
   
               (1)
            
            
               A juh- és kecskefélék azonosításával és nyilvántartásával kapcsolatosan végrehajtandó ellenőrzések minimális szintje tekintetében a 21/2004/EK tanácsi rendelet végrehajtásáról szóló, 2006. október 11-i 1505/2006/EK bizottsági rendelet (2) előírja, hogy a tagállamoknak ellenőrzéseket kell végezniük, hogy megvizsgálják, megfelelnek-e az állattartók a 21/2004/EK rendelet követelményeinek.
            
         
               (2)
            
            
               Ezenkívül az 1505/2006/EK rendelet előírja, hogy a tagállamoknak – a rendelet mellékletében szereplő mintának megfelelően – minden évben jelentést kell benyújtaniuk a Bizottsághoz, amelyben ismertetik az előző évi ellenőrzési időszak során elvégzett ellenőrzések eredményeit.
            
         
               (3)
            
            
               A jelentési folyamat során végzett adatgyűjtésnek megfelelőnek és a kitűzött célokkal arányosnak kell lennie. A célirányosabb és a célnak jobban megfelelő jelentéstétel érdekében az 1505/2006/EK rendelet bizonyos követelményeit, valamint a rendelet mellékletében szereplő jelentésmintát egyszerűsíteni kell, hogy az ellenőrzések végrehajtására vonatkozó információszolgáltatás jobb legyen, és ne keletkezzenek felesleges közigazgatási terhek.
            
         
               (4)
            
            
               Az 1505/2006/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1505/2006/EK rendelet a következőképpen módosul:
   
               1.
            
            
               A 7. cikk b) pontja helyébe a következő szöveg lép:
               
                           „b)
                        
                        
                           az ellenőrzött gazdaságok száma;”
                        
                     
         
               2.
            
            
               A melléklet e rendelet mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 5., 2004.1.9., 8. o.
   
      (2)  HL L 280., 2006.10.12., 3. o.
   
      MELLÉKLET
      Az 1505/2006/EK rendelet melléklete helyébe a következő lép:
      
         
            „MELLÉKLET
            
               Jelentés a juh- és kecskefélék ágazatában végrehajtott ellenőrzések eredményéről az állatok azonosítása és nyilvántartása követelményeinek tekintetében, a 21/2004/EK rendelettel összhangban
            
            1.   A gazdaságokra, az állatokra és az ellenőrzésekre vonatkozó általános információk
            
                        A tagállamban a jelentéstételi időszak évének kezdetén meglévő gazdaságok száma összesen (1)
                        
                     
                     
                         
                     
                  
                        A jelentéstételi időszak évében ellenőrzött gazdaságok száma összesen
                     
                     
                         
                     
                  
                        A tagállamban a jelentéstételi időszak évének kezdetén nyilvántartott állatok száma összesen (1)
                        
                     
                     
                         
                     
                  
                        A jelentéstételi időszak alatt a gazdaságokban ellenőrzött állatok száma összesen (1)
                        
                     
                     
                         
                     
                  2.   A követelmények be nem tartására vonatkozó megállapítások
            
                        A követelményeket be nem tartó gazdaságok száma
                     
                     
                         
                     
                  3.   Kivetett szankciók
            
                        A szankciókkal sújtott gazdaságok száma”
                     
                     
                         
                     
                  
      
      
         (1)  Vagy más, az állat-egészségügyi statisztikára vonatkozó nemzeti referenciaadatok.